钦定古今图书集成/明伦汇编/氏族典/第188卷 > 萧岿
## 钦定古今图书集成/明伦汇编/氏族典/第188卷 > 萧岿

按《隋书萧岿传》：“岿字仁远，梁昭明太子统之孙也。父
察，周太祖以为梁主。察薨，岿嗣立，年号天保。岿俊辩
有才学，兼好内典。高祖受禅，岿来朝，上甚敬焉，诏岿
位在王公之上，月馀归藩，帝亲饯于浐水之上。后备
礼纳其女为晋王妃，又欲以其子玚尚兰陵公主，由
是渐见亲待，罢江陵总管，岿专制其国。岁馀，岿又来”
朝，及还，寝疾。岿在位二十三年，年四十四薨。梁之臣
子谥曰“孝明皇帝”，庙号世宗。子琮嗣。岿著《孝经》《周易
义记》及《大小乘幽微》十四卷，行于世。